CELEX: 32000R0548
Language: ro
Date: 2000-03-14 00:00:00
Title: Regulamentul (CE) nr. 548/2000 al Comisiei din 14 martie 2000 de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al Consiliului

15/Volumul 06
            
            
               RO
            
            
               Jurnalul Ofícial al Uniunii Europene
            
            
               3
            
         32000R0548
   
               L 067/12
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 548/2000 AL COMISIEI
   
   din 14 martie 2000
   de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 331/2000 al Comisiei (2), în special articolul 11 alineatul (1),
   întrucât:
   
               (1)
            
            
               Articolul 11 alineatul (1), din Regulamentul (CEE) nr. 2092/91 dispune că produsele importate dintr-o țară terță nu pot fi comercializate decât în cazul în care acestea sunt originare dintr-o țară terță care figurează pe o listă stabilită în conformitate cu procedura prevăzută la articolul 11 alineatul (2) din Regulamentul (CEE) nr. 2092/91. Această listă figurează în anexa la Regulamentul (CEE) nr. 94/92 al Comisiei (3), astfel cum a fost modificat ultima dată prin Regulamentul (CE) nr. 1367/98 (4).
            
         
               (2)
            
            
               Republica Cehă a înaintat Comisiei o cerere de includere în lista prevăzută la articolul 11 alineatul (1) din Regulamentul (CEE) nr. 2092/91 și a prezentat informațiile cerute în conformitate cu articolul 2 alineatul (2) din Regulamentul (CEE) nr. 94/92.
            
         
               (3)
            
            
               Din examinarea acestor informații și din discuția care a urmat cu autoritățile acestei țări a rezultat că normele de producție și de control aplicabile în această țară echivalează cu cele prevăzute de Regulamentul (CEE) nr. 2092/91.
            
         
               (4)
            
            
               Deoarece data limită de includere a Argentinei, Australiei, Ungariei și Israelului în lista prevăzută la articolul 11 alineatul (1) din Regulamentul (CEE) nr. 2092/91 expiră la 30 iunie 2000, este necesar ca aceasta să fie prelungită pentru o nouă perioadă, astfel încât să permită continuarea importurilor. Pentru Israel și Argentina prelungirea acestei date limită va fi reexaminată ținând seama de vizitele de inspecție efectuate sau preconizate în aceste țări.
            
         
               (5)
            
            
               Autoritățile ungare au comunicat schimbarea denumirii organismului de control ungar Biokultura, care trebuie inclus în anexă.
            
         
               (6)
            
            
               Câteva actualizări de ordin tehnic sunt necesare în ceea ce privește Australia, Israel și Elveția.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului menționat la articolul 14 din Regulamentul (CEE) nr. 2092/91,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CEE) nr. 94/92 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 martie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 48, 19.2.2000, p. 1.
   
      (3)  JO L 11, 17.1.1992, p. 14.
   
      (4)  JO L 185, 30.6.1998, p. 11.
   ANEXĂ
   
               1.
            
            
               După textul referitor la Australia se adaugă următorul text:
               „REPUBLICA CEHĂ:
               
                           1.
                        
                        
                           Categorii de produse:
                           
                                       (a)
                                    
                                    
                                       produsele agricole vegetale netransformate, în sensul articolului 1 alineatul (1) litera (a) din Regulamentul (CEE) nr. 2092/91;
                                    
                                 
                                       (b)
                                    
                                    
                                       produsele destinate alimentației umane, compuse în special dintr-unul sau mai multe ingrediente de origine vegetală, în sensul articolului 1 alineatul (1) litera (b) din Regulamentul (CEE) nr. 2092/91.
                                    
                                 
                     
                           2.
                        
                        
                           
                              Origine: produsele din categoria menționată la punctul (1) litera (a) și ingredientele produse după metodele de producție ecologică a produselor din categoria menționată la punctul (1) litera (b) au fost cultivate în Republica Cehă.
                        
                     
                           3.
                        
                        
                           
                              Organismul de control: KEZ o.p.s.
                        
                     
                           4.
                        
                        
                           Organisme responsabile cu emiterea certificatelor:
                           
                                       —
                                    
                                    
                                       Serviciul de politică structurală și a mediului (Ministry of Agriculture)
                                    
                                 
                                       —
                                    
                                    
                                       KEZ o.p.s.
                                    
                                 
                     
                           5.
                        
                        
                           
                              Data limită de includere: 30.6.2003.”
                        
                     
         
               2.
            
            
               Punctul 5 din textele referitoare la Argentina, Australia, Ungaria și Israel se înlocuiește cu următorul text:
               
                           „5.
                        
                        
                           
                              Data limită de includere: 30.6.2003.”
                        
                     
         
               3.
            
            
               Punctele 3 și 4 din textul referitor la Ungaria se înlocuiesc cu următorul text:
               
                           „3.
                        
                        
                           
                              Organisme de control: Biokontroll Hungaria Közhasznú Társaság (Biokontroll Hungária Kht) și Skal.
                        
                     
                           4.
                        
                        
                           
                              Organisme responsabile cu emiterea certificatelor: Biokontroll Hungária Közhasznú Társaság și Skal (birou în Ungaria).”
                        
                     
         
               4.
            
            
               La punctul 3 din textul referitor la Australia, denumirea organismului de control, „Australian Quarantine Inspection Service (AQIS)” se înlocuiește cu: „Australian Quarantine and Inspection Service (AQIS) (Department of Agriculture, Fisheries and Forestry).”
            
         
               5.
            
            
               Punctul 3 din textul referitor la Israel se înlocuiește cu următorul text:
               
                           „3.
                        
                        
                           
                              Organismul de control: Plant Protection and Inspection Services (PPIS) (Ministry of Agriculture and Rural Development).”
                        
                     
         
               6.
            
            
               Punctul 3 din textul referitor la Elveția se înlocuiește cu următorul text:
               
                           „3.
                        
                        
                           
                              Organisme de control: Institut für Marktökologie (IMO), bio.inspecta AG și Schweizerische Vereinigung für Qualitäts und Management-Systeme (SQS).”